recursal/SuperWikiNEXT-32B huggingface dataset:
**ג'רמי אוואנס** (באנגלית: **Jeremy Evans**; נולד ב-24 באוקטובר 1987) הוא כדורסלן אמריקאי, המשחק בעמדות הפאוור פורוורד והסנטר בקבוצת פנאתינייקוס מליגת העל היוונית ומהיורוליג.

קריירה
------

### יוטה ג'אז

אוואנס העמיד את עצמו לבחירה בדראפט 2010 שם הוא נבחר במקום ה-55 על ידי יוטה ג'אז. יוטה ג'אז ויתרה על אוואנס לטובת קבוצת ליגת הפיתוח סולט לייק סיטי סטראס (קבוצת הבת של הג'אז). הסטארס סיימו באותה עונה במקום ה-5 מתוך 8 במערב. באותה עונה הוא חזר לג'אז שסיימה במקום ה-11 ב-מערב. בעונתו השנייה הוא השתתף בתחרות ההטבעות שם הוא זכה לאחר דאנק מרשים כשהו קופץ מעל שני אנשים, באותה עונה סיימו הג'אז במקום ה-8 במערב והעפילה לפלייאוף שם הפסידה 0–4 לסן אנטוניו ספרס בסיבוב הראשון. בעונתו השלישית שוב נבחר לתחרות ההטבעות שם הפסיד לטרנס רוס, באותה עונה הקבוצה סיימה במקום ה-9. בעונתו הרביעית בקבוצה קבוצתו סיימה במקום ה-15 והאחרון במערב. בעונתו החמישית והאחרונה קבוצתו סיימה במקום ה-11 במערב.

### דאלאס מאבריקס

ב-31 ביולי 2015 חתם אוואנס בדאלאס מאבריקס מה-NBA. במשחקו הראשון בקבוצה הוא רשם: 7 נקודות ו-6 ריבאונדים בניצחון 95–111 על פיניקס סאנס. במהלך העונה אוואנס שיחק גם בטקסס לג'נדס (קבוצת הבת של דאלאס מאבריקס). בעונתו הראשונה והיחידה בקבוצה דאלאס הגיע למקום השישי במערב והעפילה לפלייאוף שם הפסידה 1–4 לאוקלהומה סיטי ת'אנדר. בסוף העונה כחלק מטרייד הגיע אוואנס לאינדיאנה פייסרס שוויתרה עליו.

### חימקי מוסקבה

ב-29 באוקטובר 2016 חתם אוואנס בחימקי מוסקבה מהיורוקאפ ומה-VTB. אוואנס שיחק 2 אצל חימקי מוסקבה הראשון מול ריטאס וילנה והשני מול בלונפסטו פואנלברדה. ביורוקאפ אוואנס העמיד ממוצעים של: 8.0 נקודות, 4.0 ריבאונדים ו-0.5 אסיסטים. חימקי הודחה מהיורוקאפ ברבע הגמר.

### אטלנטה הוקס

ב-21 בספטמבר 2017 חתם אוואנס באטלנטה הוקס. בכל העונה הראשונה והיחידה שלו בקבוצה הוא הושאל לאירי בייקהוס (קבוצת הבת של אטלנטה הוקס). ב-1 באפריל 2018 חתם אוואנס עם הקבוצה לעשרה ימים נוספים.

### דרושפאקה

ב-21 באוגוסט 2018 חתם אוואנס על חוזה לעונה עם דרושפאקה. באותה עונה העמיד אוואנס ממוצעים של: 9.7 נקודות, 5.9 ריבאונדים, 0.8 אסיסטים ו-0.7 חטיפות (ביורוליג), באותה עונה דרושפאקה סיימה במקום ה-16 ביורוליג והודחה.

### חימקי מוסקבה (קדנציה שנייה)

לקראת עונת 2020\2019 חתם אוואנס בחימקי מוסקבה לקדנציה שנייה. באותה עונה חימקי סיימה במקום ה-7.

### ארמני מילאנו

לפני פלייאוף היורוליג של עונת 2020\2021 חתם אוואנס בארמני מילאנו.

קישורים חיצוניים
----------------

ויקישיתוף מדיה וקבצים בנושא **ג'רמי אוואנס** בוויקישיתוף
* ג'רמי אוואנס, ברשת החברתית טוויטר
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN
* פרופיל, באתר היורוליג
**מחוז הגליל** (באנגלית: **Galilee-Acre District**) היה אחד מששת מחוזות המנדט הבריטי. המחוז כלל חמש נפות:

* נפת צפת
* נפת עכו
* נפת טבריה
* נפת נצרת
* נפת ביסאן

גאוגרפיה
--------

המחוז כלל את יחידות הנוף עמק החולה ואצבע הגליל, הגליל העליון המערבי והמזרחי, הגליל התחתון, בקעת בית הכרם ובקעת בית נטופה.

בקעת כנרות, בקעת יבנאל ועמק הירדן, עמק בית שאן, עמק חרוד, שולי עמק יזרעאל הצפוניים, מישור עכו ומישור הנעמן שבמישור החוף הצפוני.

בתוכנית החלוקה לחלוקת שטח המנדט הבריטי על ארץ ישראל לשתי מדינות, יהודית וערבית, שהתקבלה ב-29 בנובמבר 1947 שטחי הנפות צפת, טבריה וביסאן (בית שאן) היו רובם בשטח המדינה היהודית. שטחי נפות עכו ונצרת היו רובם בשטח המדינה הערבית כולל הערים נצרת ועכו וכן המועצה המקומית נהריה.

היסטוריה
--------

מחוז הגליל נוצר בשנת 1921 עת חולקה ארץ ישראל לשבעה מחוזות: כנען, הגליל, שומרון, יפו, ירושלים, באר שבע ועזה. ביולי 1922 חולקה הארץ מחדש לארבעה מחוזות ומחוזות כנען והגליל אוחדו, תוך שנפת בית שאן הועברה למחוז שומרון. ביוני 1924 אוחדו מחוזות הגליל והשומרון ליצור את מחוז צפון.

מחוז הגליל הוקם מחדש בשנת 1937 עת פוצל מחוז הצפון למחוז הגליל ומחוז חיפה.

מושלים
------

* לואיס אנדרוס, יולי - ספטמבר 1937
* אלק קירקברייד, אוקטובר 1937 - מרץ 1939
* מר צ'מפיון, מרץ 1939 - אפריל 1942
* ג'יימס פולוק, אפריל 1942 - אוקטובר 1944
* מר בלנקינסופ, דצמבר 1944 - פברואר 1945
* צ'ארלס איוונס, 1945-1948

אוכלוסייה
---------

לפי סקר הכפרים 1945 בארץ ישראל:

בנפת צפת היו 53,620 תושבים מתוכם 46,920 ערבים ו-6,700 יהודים.

בנפת עכו היו 68,330 תושבים מתוכם 65,380 ערבים ו-2,950 יהודים.

בנפת טבריה היו 39,200 תושבים מתוכם 26,100 ערבים ו-13,100 יהודים.

בנפת ביסאן היו 23,590 תושבים מתוכם 16,590 ערבים ו-7,000 יהודים.

בנפת נצרת היו 46,100 תושבים מתוכם 38,500 ערבים, ו-7,600 יהודים.

סך הכל במחוז היו 230,840 תושבים מתוכם 193,490 ערבים ו-37,350 יהודים.

קישורים חיצוניים
----------------

ויקישיתוף מדיה וקבצים בנושא **מחוז הגליל** בוויקישיתוף

הערות שוליים
------------

1. ↑  דין וחשבון שנתי של ה.מ. הנציב העליון, דואר היום, 6 באוקטובר 1921
2. ↑  הסדור מחדש של המחוזות, דואר היום, 2 ביולי 1922
3. ↑  Official Gazette, No. 116, June 1, 1924, pp. 684–690
4. ↑  הנהלה מחוזית, דואר היום, 23 במרץ 1924
5. ↑  Dividing the Northern District for Administrative Purposes, פלסטיין פוסט, 15 ביולי 1937
6. ↑  מושל הגליל בתפקידו, דבר, 10 באוקטובר 1937
7. ↑  מינויים, הצופה, 30 במרץ 1939
8. ↑  נציב מחוז חיפה הועבר לנצרת, הצופה, 3 באפריל 1942
9. ↑  מר פולוק - מושל מחוז ירושלים, הצופה, 29 באוקטובר 1944
10. ↑  צפת מעלה דרישותיה לפני מושל המחוז, הצופה, 29 בדצמבר 1944
11. ↑  אוואנס - מושל הגליל, המשקיף, 30 במרץ 1945
12. ↑  פקידים בריטיים בביירות, על המשמר, 24 במרץ 1948
13. ↑  נתוני מפקד האוכלוסין המנדטורי 1945 לפי נפות (הסיכומים בעמוד האחרון בכל נפה)

| חלוקה מנהלית של המנדט הבריטי בארץ ישראל |
| --- |
| - |
| מחוז הגליל | נפת ביסאן • נפת טבריה • נפת נצרת • עכו • צפת • 1 |
| מחוז חיפה | חיפה |
| מחוז ירושלים | חברון • ירושלים • רמאללה |
| מחוז לוד | יפו • רמלה |
| מחוז עזה | באר שבע • עזה |
| מחוז שומרון | ג׳נין • טולכרם • שכם |
**מיכאל ארתור יוזף יקוב הייניש** (בגרמנית: **Michael Arthur Josef Jakob Hainisch**;‏ 15 באוגוסט 1858 – 26 בפברואר 1940) היה פוליטיקאי אוסטרי שכיהן כנשיא אוסטריה השני, לאחר נפילתה של המונרכיה של האימפריה האוסטרו-הונגרית בסיומה של מלחמת העולם הראשונה.

קריירה מוקדמת
-------------

הייניש החל את דרכו כעורך דין וכפקיד בכיר במשרד האוצר ובמשרד החינוך, אך לאחר מכן פרש לאחוזותיו באוסטריה תחתית ובשטיריה, שם הוא עסק בחקלאות, היה למנהיג של האגודה הפביאנית של וינה ולאחד ממייסדי הספרייה העממית המרכזית. בשנותיו האחרונות הוא עבר מסוציאליזם רדיקלי לשמרנות אגררית.

נשיא
----

פעילות מפלגתית לא הייתה חביבה על הייניש. הוא נבחר להיות נשיא בשל דמותו הסמכותנית, אף על פי שהוא לא היה חבר הפרלמנט. בבחירות לנשיאות הוא התמודד כמועמד עצמאי. ב-1920 הוא החל לכהן כנשיא ונשאר בתפקידו למשך שתי תקופות כהונה עד 1928. הייניש נשא לאישה את אמיליה פיגדור, בת למשפחה יהודית מתבוללת. אביה של אמיליה, גוסטב, היה חבר מועצת העיר וינה.

כנשיא, עמל הייניש קשות לשפר את מצבה הקשה שאוסטריה מצאה את עצמה לאחר המלחמה. הוא עשה רבות לפתח את המגזר החקלאי, עודד את חשמול מערכת הרכבות וניסה לפתח את התיירות, במיוחד בהרי האלפים. הוא גם עודד את תנועת הסחר עם הארצות השכנות, כמו גרמניה. הייניש היה המגן של המסורות והתרבות המקומיים והוא יזם את חקיקתו של החוק להגנת אנדרטאות. הוא גם היה חבר של כבוד באקדמיה למדעים.

ב-1928 העלו המפלגות הראשיות הצעה לתקן את החוקה כדי לאפשר את בחירתו של הייניש לתקופת כהונה שלישית. הקנצלר איגנץ זייפל הציע שהייניש יכהן כנשיא שנה אחת נוספת, אך הייניש דחה את ההצעה. לאחר סיום תפקידו כנשיא הוא כיהן כשר המסחר מ-1929 ועד 1930.

בצעד שנוי במחלוקת, תמך הייניש ברעיונות הפאן גרמניים ומאוחר יותר תמך באנשלוס, סיפוחה של אוסטריה לגרמניה הנאצית ב-1938, כמו רבים מבני ארצו. מיכאל הייניש מת ב-1940, שנה לאחר פרוץ מלחמת העולם השנייה.

קישורים חיצוניים
----------------

ויקישיתוף מדיה וקבצים בנושא **מיכאל הייניש** בוויקישיתוף
* מיכאל הייניש באתר הממשלה (בגרמנית)
* מיכאל הייניש, באתר אנציקלופדיה בריטניקה (באנגלית)

| נשיאי אוסטריה |
| --- |
| 

|  |  |
| --- | --- |
| קרל זייץ • מיכאל הייניש • וילהלם מיקלס • קרל רנר • תאודור קרנר • אדולף שרף • פרנץ יונאס • רודולף קירכשלגר • קורט ולדהיים • תומאס קלסטיל • היינץ פישר • אלכסנדר ואן דר בלן |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 90746009
* BnF: cb12963455b (data)
* CiNii: DA01177548
* GND: 118544977
* ISNI: 0000 0001 0654 7734
* NKC: skuk0000526
* NLP: A17631610
* NTA: 124214401
* RERO: 02-A017386696
* SUDOC: 15424239X
* VcBA: 495/151404
* VIAF: 67257032
* WorldCat: viaf-67257032

 |
**לאופיס** (שם מדעי: **Laophis**; מיוונית עתיקה: "נחש של אנשים") הוא סוג נחש נכחד ממשפחת הצפעיים, אשר התקיים במשך הפליוקן של אירופה שלפני 4 מיליון שנה.

המאובנים של הנחש התגלו בסלוניקי שבצפון יוון. הוא תואר למדע לראשונה ב-1857 בידי החוקר האנגלי הידוע ריצ'רד אוון, לאחר חשיפה של כמה שלדים שלו. הדוגמה המקורית ששימשה את אוון נאבדה במשך השנים אך בשנת 2014 נחשף שלד נוסף של הנחש, כשהוא ידוע מחוליות בודדות שהתגלו סלוניקי. הסוג מכיל מין יחיד - *Laophis crotaloides*, שפירושו: "דמוי-עכסן".

נחש זה היה בעל מבנה דומה לזה של נחשי צפע או ביטיס מודרניים אך היה גדול מהם בהרבה, באורך של 3 עד 4 מטרים ומשקל של 26 ק"ג, בדומה לרב-פתן מלכותי. דבר זה הופך אותו לצפעי הגדול ביותר שחי מעולם ואולי אף לנחש הארסי הגדול ביותר, בהשוואה הגדול שבצפעים המודרניים הוא עכסן גב-יהלום מזרחי שהגיע לאורך מרבי של 2.4 מטרים ולמשקל של 15 ק"ג. אף שלא נשתמר כנראה שהוא היה בעל ניבי ארס חלולים כדי להזריק ארס קטלני לטרפו הקטן.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Georgalis, Georgios (2014). "Rediscovery of Laophis crotaloides – the world's largest viper?". ResearchGate
2. ↑  Owen, R. (1857). "On the Fossil Vertebrae of a Serpent (Laophis crotaloides, Ow.) discovered by Capt. Spratt, R.N. in a Tertiary Formation at Salonica". Quarterly Journal of the Geological Society. 13 (1–2): 196–199. doi:10.1144/GSL.JGS.1857.013.01-02.28. S2CID 131142130.
**הבחירות הפרלמנטריות** השלישיות בקנדה מאז איחוד קנדה התקיימו ב-22 בינואר 1874 והיו הבחירות הראשונות בהיסטוריה הקנדית שנערכו ביום אחיד בכל הפדרציה ולא על גבי מספר ימים נפרדים. במהלך הבחירות היו שתי מפלגות מרכזיות, שתי מפלגות משניות ומספר מועמדים עצמאיים. המפלגות המרכזיות היו המפלגה השמרנית בראשות ראש הממשלה המכהן - ג'ון אלכסנדר מקדונלד והמפלגה הליברלית בראשות אלכסנדר מקנזי. המפלגות המשניות היו המפלגה השמרנית-ליברלית, שרצה בחסות המפלגה השמרנית ובמקביל העמידה את מקדונלד כמועמד מטעמה לקדנציה נוספת בראשות הממשלה ומפלגת העבודה השמרנית החדשה שצידדה גם כן במפלגה השמרנית.

הבחירות הללו עמדו בסימן "השערורייה הפסיפית"; שערוריית שחיתות שלטונית שבמהלכה התגלה כי גורמים מרכזיים בממשל מקדונלד לקחו הונאות מידי חברת מסילת הברזל הפסיפית, עליה הוטל מטעם הממשלה לבנות מסילת ברזל מהאוקיינוס האטלנטי ועד האוקיינוס השקט. השערורייה פגעה קשות בתדמית המנהלית של ממשל מקדונלד.

אחוז ההצבעה בבחירות עמד על 69.6% מכל בעלי זכות ההצבעה, ירידה של 0.7 אחוזים מהבחירות הקודמות. המפלגה הליברלית ניצחה ב-128,455 קולות שהיוו 39.5% מכלל ההצבעות ו-129 מושבים בבית הנבחרים של קנדה, הבית התחתון בפרלמנט הקנדי. הקואליציה השמרנית קיבלה 97,925 קולות שהיוו 30.1% מכלל קולות המצביעים. בסופן של הבחירות הפך אלכסנדר מקנזי לראש הממשלה הקנדי הראשון מטעם המפלגה הליברלית.

תוצאות לפי מפלגה
----------------

| המפלגה | מנהיג המפלגה | מספר קולות | מספר מושבים |
| --- | --- | --- | --- |
| המפלגה הליברלית של קנדה | אלכסנדר מקנזי | 128,455 (39.49%) | 129 |
| המפלגה השמרנית של קנדה | ג'ון אלכסנדר מקדונלד | 57,691 (17.74%) | 39 |
| המפלגה השמרנית-ליברלית | 40,234 (12.37%) | 26 |
| מפלגת העבודה השמרנית | - | 1,515 (0.47%) | - |

קישורים חיצוניים
----------------

ויקישיתוף מדיה וקבצים בנושא **הבחירות הפרלמנטריות בקנדה 1874** בוויקישיתוף
* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

| קנדהקנדה מערכות בחירות בקנדה |
| --- |
| 

|  |
| --- |
| 1867 
• 1872 
• 1874 
• 1878
• 1882
• 1887
• 1891
• 1896 
• 1900
• 1904
• 1908
• 1911
• 1917 
• 1921
• 1925
• 1926
• 1930
• 1935
• 1940
• 1945
• 1949
• 1953 
• 1957
• 1958
• 1962
• 1963
• 1965
• 1968
• 1972
• 1974
• 1979
• 1980
• 1984
• 1988
• 1993
• 1997
• 2000
• 2004
• 2006
• 2008
• 2011
• 2015
• 2019
• 2021 |

 |
**הבחירות הפרלמנטריות** השביעיות במספרן בקנדה מאז הקמתה באיחוד קנדה התקיימו ב-5 במרץ 1891 והיו בחירות לבית הנבחרים הקנדי, הבית התחתון בפרלמנט של קנדה. במהלכן של הבחירות התחרו שלוש מפלגות מרכזיות: המפלגה השמרנית של קנדה; בראשות ראש הממשלה המכהן, ג'ון אלכסנדר מקדונלד, שהיו בשלטון עוד מאז הבחירות הפרלמנטריות של 1878, המפלגה השמרנית-ליברלית של קנדה שהייתה בת חסותה של המפלגה השמרנית והריצה כמו כן את מקדונלד בתור מועמד לראשות הממשלה והמפלגה הליברלית של קנדה, אשר בראשותו של וילפריד לורייה, ראש האופוזיציה, שהחליף את אדוארד בלאק בהנהגת המפלגה הליברלית.

כרזת בחירות שמרנית.
במהלך הבחירות היו מספר מועמדים עצמאיים, חלקם נוטים למפלגה הליברלית וחלקם נוטים למפלגה השמרנית. כמו כן, היו מספר מפלגות קטנות נוספות שהתחרו: המפלגה הלאומנית, המפלגה הלאומנית השמרנית (שהשיגה 1,271 קולות בלבד), המפלגה הפרוגרסיבית (שהשיגה 468 קולות) ומפלגת שוויון הזכויות (שהשיגה 2,455 קולות). הבחירות הסתיימו בניצחון שמרני ובהישארותו של מקדונלד בתור ראש ממשלה לקדנציה שישית. השינוי בהצבעה היה מינורי אך היטיב עם המפלגה הליברלית, שהשיגה 10 מושבים נוספים בבית הנבחרים. לורייה נשאר יושב ראש המפלגה הליברלית עד הבחירות הפרלמנטריות של 1921. לעומתו, ראש הממשלה מקדונלד נפטר בתפקידו עקב שבץ מוחי זמן קצר לאחר ניצחונו בבחירות.

תוצאות לפי מפלגה
----------------

| מפלגה | מנהיג המפלגה | מספר קולות | מספר מושבים |
| --- | --- | --- | --- |
| **המפלגה השמרנית של קנדה** | **ג'ון אלכסנדר מקדונלד** | **332,961** | **97** |
| **המפלגה השמרנית-ליברלית** | **43,557** | **20** |
| המפלגה הליברלית של קנדה | וילפריד לורייה | 350,512 | 90 |

קישורים חיצוניים
----------------

ויקישיתוף מדיה וקבצים בנושא **הבחירות הפרלמנטריות בקנדה 1891** בוויקישיתוף
* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

| קנדהקנדה מערכות בחירות בקנדה |
| --- |
| 

|  |
| --- |
| 1867 
• 1872 
• 1874 
• 1878
• 1882
• 1887
• 1891
• 1896 
• 1900
• 1904
• 1908
• 1911
• 1917 
• 1921
• 1925
• 1926
• 1930
• 1935
• 1940
• 1945
• 1949
• 1953 
• 1957
• 1958
• 1962
• 1963
• 1965
• 1968
• 1972
• 1974
• 1979
• 1980
• 1984
• 1988
• 1993
• 1997
• 2000
• 2004
• 2006
• 2008
• 2011
• 2015
• 2019
• 2021 |

 |
**מיכאל דרקסלר** (נולד ב-17 באוגוסט 1971) הוא רופא מומחה לאורתופדיה, פרופסור חבר קליני בחוג לאורתופדיה של אוניברסיטת בן-גוריון בנגב. מנהל המחלקה האורתופדית והמערך להחלפות מפרקים בבית החולים האוניברסיטאי אסותא אשדוד.

ביוגרפיה
--------

נולד בירושלים. בוגר תואר ראשון בהצטיינות בביולוגיה מאוניברסיטת בן-גוריון בנגב. המשיך ללימודי רפואה בטכניון אותם השלים בשנת 2004. את הסטאז' ביצע בבית החולים כרמל בחיפה, ולאחריה התמחה במחלקת אורתופדיה בבית החולים איכילוב.
בשנת 2011 עבר הכשרה מקצועית ביחידה להחלפות מפרקים בבית החולים Charité בברלין, במסגרת מלגת EFORT. בשנים 2011–2013, המשיך להתמחות עמיתים (Fellowship) כאורתופד מומחה להחלפות מפרקים בטורונטו, קנדה, בבתי החולים Holland Orthopedic & Arthritic Centre, Sunnybrook ובית החולים מאונט סיני, וכן השתלמות בבית החולים Hospital for Special Surgery בניו יורק.

בשנת 2017 הקים ומנהל את המחלקה האורתופדית והמערך להחלפות מפרקים בבית החולים אסותא אשדוד, וביצע את הניתוח הראשון להחלפת מפרק.

הוא מראשוני המנתחים באמצעות רובוט בישראל, והוא מנתח במספר רובוטים. בשנת 2021 הכניס לשימוש את הרובוט הראשון להחלפת מפרקים בבית החולים האוניברסיטאי אסותא אשדוד.

### חיים אישיים

מתגורר בתל אביב, נשוי ואב לארבעה.

פעילות אקדמית, חינוכית ומחקר
----------------------------

במקביל לעבודתו המקצועית הוא עוסק במחקר ובהוראת מקצוע הרפואה. תחומי המחקר שלו מתמקדים בשני מישורים:

* **המישור הביומכני** – כימות וטיפול בחסר עצם באגן ובירך.
* **עבודת מחקר קליני** – מעקב ארוך טווח אחר קבוצות מטופלים העוברים סוגי ניתוחים ייחודיים ומורכבים בתחום החלפות המפרקים.

כיהן במספר ועדות, בהן הוועדה אוניברסיטאית לקידום החינוך סטודנטים ומתמחים לרפואה, ועדת הלסינקי מוסדית של בית החולים איכילוב וכן יושב ראש בוועדות לקידום אקדמי בחוג לאורתופדיה באוניברסיטת תל אביב. משנת 2017 משמש כמרצה בכיר בחוג לאורתופדיה בפקולטה לרפואה של אוניברסיטת בן-גוריון. בשנת 2018 קיבל מעמד של פרופסור חבר קליני בחוג לאורתופדיה. עוד מכהן כחבר בוועדה לעבודות גמר וכיושב ראש בוועדות לקידום אקדמי בחוג לאורתופדיה מטעם האוניברסיטה.
בנוסף, שימש כחבר בוועדת התמחות מוסדית, וממלא מקום יושב ראש וחבר בוועדת הלסינקי מוסדית של בית החולים אסותא אשדוד.

משנת 2019 חבר בוועדת החינוך של האיגוד הישראלי לאורתופדיה, ומשנת 2020 אחראי בחינות גמר למתמחים באורתופדיה – שלב א ו-ב.

דרקסלר פרסם מעל ל-80 פרסומים מקצועיים בכתבי עת שפיטים.

חברות באיגודים מקצועיים
-----------------------

משנת 2012 חבר באיגוד הקנדי לאורתופדיה (COA – Canadian Orthopedic association).

משנת 2013 חבר באיגוד הישראלי לאורתופדיה, באיגוד האמריקאי להחלפות מפרקים ( - American Association of Hip and Knee Surgeons AAHKS) ובאיגוד האירופי לירך ( - European Hip Society EHS).

משנת 2015 חבר בצוות מארגן באיגוד הישראלי להחלפות מפרקים (IOA).

קישורים חיצוניים
----------------

* 

* אתר האינטרנט הרשמי של מיכאל דרקסלר
* מיכאל דרקסלר, ברשת החברתית פייסבוק

* מיכאל דרקסלר, סרטונים בערוץ היוטיוב

* מיכאל דרקסלר, באתר ResearchGate

* מיכאל דרקסלר, באתר גוגל סקולר

הערות שוליים
------------

1. ↑  אודות, באתר האינטרנט של מיכאל דרקסלר
2. ↑  הודעת בית החולים אסותא אשדוד, בעמוד הפייסבוק של בית החולים אסותא אשדוד ע"ש סמסון, 5 ביולי 2017
3. ↑  שרה שוורץ, המנותחת הראשונה באסותא: "הרגשתי כמו כלה", באתר כאן אשדוד, 16 באוקטובר 2017
4. ↑  רשימת הפרסומים, באתר PubMed (באנגלית)
**סמנגאן** (בפרסית/דארי/פשטו: **سمنگان**) הוא אחד מבין 34 מחוזות אפגניסטן. המחוז מצא בצפון-מרכז אפגניסטן. בירת המחוז היא העיר אייבאכ. האוכלוסייה של המחוז מונה 387,900 איש (נכון לרישום משנת 2012) ושטחו 11,262 קילומטרים רבועים.

גאוגרפיה
--------

מחוז סמנגאן ממוקם בצפון-מרכז אפגניסטן, בין מחוזות בלח', בגלאן, באמיאן, סר-י פול ומסדרון קטן עם מחוז קונדוז. דרום המחוז ממוקם על הרכס ההררי של הינדו-כוש המאפשר גידולים חקלאיים עשירים עם ירידת המים הנצברים הגשמים מההרים אל עבר העמקים. מצפון ממוקם מדבר מיר עלם. במחוז פרדסים נרחבים של אפרסק, פיסטוק, שקדים ומשמש.

אוכלוסייה
---------

במחוז סמנגאן כוח אדם מיומן לטפל בגידולים החקלאיים ובתעשיית אריגת השטיחים שגדלה עם הזמן. העיר סמנגאן (לשעבר נודעה בשם אייבק) היא בירת המחוז ומשחק הספורט בוזקאשי הידוע במרכז אסיה פופולרי בקרב רוב תושבי המחוז. במחוז יש מזג אוויר קר ויבש והטמפרטורה הגבוהה ביותר במהלך הקיץ ממריאה בין 25 -30 מעלות צלזיוס ואילו הטמפרטורה הנמוכה ביותר בחורף יורדת מ-5 ל-10 מעלות צלזיוס.
הקבוצות האתניות הגדולות במחוז הם אוזבקים, פשטונים, טג'יקים, טורקמנים, איימאקים, ערבים ועדות מיעוטים אחרות. סמנגאן עשיר בממצאים ארכאולוגים, כולל מערות של תקופות קדומות, בהם הבודהיסטיות והזורואסטריות שהתגלו בנפת הזרת סולטן. היסטוריונים סבורים שהמילה סמנגאן נגזרת מהמילה הבודהיסטית, שפירושה תושבי מערות.

ביטחון
------

דיווחים על פעילות הטליבאן במחוז הסתיימו במהלך שנת 2018. מספר קבוצות חמושות בלתי חוקיות אחרות, כמו גם מיליציות פרו-ממשלתיות, פעלו גם הן בסמנגאן. למעט נפה (יחידה שלטונית) אחת, כל המחוז נמצא תחת שליטה ממשלתית מלאה, מה שהופך אותו לאחד המחוזות הבטוחים ביותר באפגניסטן מבחינת יציבות שלטונית. דווח על 43 תקריות הקשורות למורדים בתקופה ינואר 2018 – פברואר 2019 (ממוצע של 0.7 אירועים בשבוע). האירוע הצבאי המרכזי היה כאשר הטליבאן כיוון לפגוע במוצבי כוח הביטחון האפגני בנפת דרה סוף בלה הדרומית במהלך שנת 2018.

תועדו 46 נפגעים אזרחיים (19 הרוגים ו-27 פצועים) בשנת 2018, המייצגים 11 קורבנות אזרחיים לכל 100,000 תושבים. מדובר בעלייה של 21% בהשוואה לשנת 2017. הגורמים העיקריים לנפגעים אזרחיים היו הטלות מטעני חבלה, ואחריהם רצח ממוקד ופיגועים במרכזים אזרחיים. בתקופה שבין 1 בינואר 2018 – 28 בפברואר 2019, 997 אנשים נעקרו ממחוז סמנגאן, רובם הועברו למקומות אחרים במחוז עצמו או שהועברו למחוז קאבול.

חלוקה מנהלית
------------

מחוזות אפגניסטן מחולקות ליחידות שלטוניות בשם "נפות", להלן הנפות של מחוז סמנגאן ואוכלוסייתן.

* סמנגאן – 85,427
* דרה סוף בלה – 52,473
* דרה סוף פיין – 55,858
* פירוז נחצ'יר – 11,701
* הזרת סולטן – 36,690
* ח'ארום-א סארבק – 30,704
* רואי דו אב – 40,358

ראו גם
------

* הינדו-כוש
* בוזקאשי

קישורים חיצוניים
----------------

ויקישיתוף מדיה וקבצים בנושא **סמנגאן** בוויקישיתוף
* Background profile of Samangan
* סמנגאן - EASO

| מחוזות אפגניסטן |
| --- |
| 

|  |  |
| --- | --- |
| מחוז ג'וזג'אן • מחוז בלח' • מחוז קונדוז • מחוז תח'אר • מחוז בדח'שאן • מחוז באדגיס • מחוז פאריאב • מחוז סר י-פול • מחוז סמנגאן • מחוז בגלאן • מחוז פנג'שיר • מחוז נורסתאן • מחוז הראת • מחוז גור • מחוז דאיכונדי • מחוז באמיאן • מחוז מיידאן ורדכ • מחוז פרוואן • מחוז קאבול • מחוז כאפיסא • מחוז לגמאן • מחוז כונר • מחוז פראה • מחוז אורוזגאן • מחוז ע'זני • מחוז לוגר • מחוז פכתיא • מחוז ננגרהאר • מחוז נימרוז • מחוז הלמנד • מחוז קנדהאר • מחוז זאבול • מחוז פכתיכא • מחוז ח'וסת | מחוזות אפגניסטן |

 |
**לאוצין** (**Leucine**) היא אחת מ-20 חומצות האמינו הנפוצות בטבע. תאי גוף האדם אינם מסוגלים לסנתז לאוצין ולכן היא מהווה **חומצת אמינו חיונית**, אותה יש לקבל דרך המזון.

כימיה
-----

השייר של לאוצין זהה בהרכבו לשייר של חומצת אמינו אחרת, **איזולאוצין**, אך שונה בסידור האטומים (שני השיירים מהווים, אם כן, איזומרים מבניים). שייר הלאוצין פחמימני ומכיל ארבעה אטומי פחמן; דבר זה הופך אותה לאחת מחומצות האמינו ההידרופוביות ביותר. שיירי לאוצין נמצאים בדרך-כלל באזורים הפנימיים של חלבונים, כדי שלא יבואו במגע עם המים המקיפים את החלבון בסביבה התאית. לאוצין יוצרת **אינטראקציות הידרופוביות** עם חומצות הידרופוביות אחרות, ותורמת בכך רבות לייצוב המבנה התלת-ממדי של החלבון.

מקורות מזון
-----------

לאוצין, כמו כל חומצת אמינו חיונית, קיימת כמעט בכל מזון, וכמו כל חומצת אמינו חיונית, המקורות המשמעותיים ביותר שלה הם מזונות עשירים בחלבון, כגון בשר בקר, דגים ועוף, חלב, ביצים, קטניות (כגון פולי תורמוס, פולי סויה, עדשה תרבותית, שעועית, חומוס, פול ואפונה) וגרעינים מסוימים.

ביולוגיה
--------

זוהי חומצת האמינו השכיחה ביותר, והיא מהווה בממוצע 9.1% מכלל חומצות האמינו בחלבונים.

קישורים חיצוניים
----------------

ויקישיתוף מדיה וקבצים בנושא **לאוצין** בוויקישיתוף
* לאוצין, באתר אנציקלופדיה בריטניקה (באנגלית)

הערות שוליים
------------

1. ↑  תכולת הלאוצין במזונות על פי משרד החקלאות האמריקאי

| עשרים חומצות האמינו הסטנדרטיות הנפוצות בטבע |
| --- |
| 

|  |  |
| --- | --- |
| איזולאוצין (Ile, I) • אלנין (Ala, A) • אספרטט (Asp, D) • אספרגין (Asn, N) • ארגינין (Arg, R) • גלוטמט (Glu, E) • גלוטמין (Gln, Q) • גליצין (Gly, G) • היסטידין (His, H) • ולין (Val, V) • טירוזין (Tyr, Y) • טריפטופן (Trp, W) • לאוצין (Leu, L) • ליזין (Lys, K) • מתיונין (Met, M) • סרין (Ser, S) • פנילאלנין (Phe, F) • פרולין (Pro, P) • ציסטאין (Cys, C) • תראונין (Thr, T) | המבנים הכימיים של 20 חומצות האמינו הסטנדרטיות. |

 |
**הבחירות הפרלמנטריות בקנדה** נערכו ב-23 בינואר 2006, על מנת לבחור את 308 חברי בית הנבחרים של קנדה כחלק מהפרלמנט ה-39.

הבחירות הגיעו לאחר שממשלת המיעוט הליברלית בהנהגת פול מרטין הפסידה בהצבעת אי-אמון ב-28 בנובמבר 2005. הצבעת אי-אמון זו נבעה מפרשיות שחיתות במפלגה הליברלית. ביום שלאחר ההצבעה מרטין נפגש עם המושלת הכללית מיקאל ז'אן על מנת לפזר את הפרלמנט.

המפלגה השמרנית, שהוקמה כשלוש שנים טרם הבחירות, השיגה את הניצחון הראשון שלה אי פעם. השמרנים הפכו למפלגה הגדולה ביותר וזכו ב-124 מתוך 308 המושבים (40.3%). זאת בהשוואה ל-99 מושבים ב-2004. בכך הסתיימו 12 שנות שלטון ליברלי. הארפר הקים את ממשלת המיעוט הקטנה ביותר בהיסטוריה של קנדה (מבחינת שיעור המושבים בפרלמנט), והפך לראש הממשלה ה-22 של קנדה. המפלגה הדמוקרטית החדשה התחזקה מעט בעוד שמספר המושבים של בלוק קוויבק נשאר כמעט זהה.

מערכת הבחירות נמשכה כמעט שמונה שבועות – הארוכה ביותר מזה שני עשורים, זאת מכיוון שהבחירות נדחו לאחר חג המולד וראש השנה האזרחית. אחוז ההצבעה עמד על כ-64.7% – כמעט 4% יותר מהבחירות הקודמות.

תוצאות
------

הבחירות נערכו ב-23 בינואר 2006. הקלפיות הראשונות נסגרו בשעה 19.00, והתוצאות הראשונות החלו להתפרסם ב-22.00. כשהתוצאות החלו להתבהר באותו הלילה, ראש הממשלה המכהן פול מרטין הודה בתבוסה, והודיע כי יתפטר מתפקידו כמנהיג המפלגה הליברלית. בבוקר שלאחר מכן הודיע זאת רשמית גם למושלת הכללית. מאוחר יותר באותו יום, הארפר הוזמן אל המושלת הכללית על מנת לקבל את המנדט להקמת ממשלה. הארפר מונה רשמית והושבע לראש ממשלה ב-6 בפברואר

| מפלגה | קולות | % | מושבים | +\- |
| --- | --- | --- | --- | --- |
| המפלגה השמרנית | 5,374,071 | 36.27% | 124 | 25+ |
| המפלגה הליברלית | 4,479,415 | 30.23% | 103 | 32- |
| בלוק קוויבק | 1,553,201 | 10.48% | 51 | 3- |
| המפלגה הדמוקרטית החדשה | 2,589,597 | 17.48% | 29 | 10+ |
| עצמאים | 81,860 | 0.55% | 1 | - |
| אחרים | 739,015 | 4.99% | 0 | - |
| בסך הכל | **14,817,159** | 100 | 308 |  |

קישורים חיצוניים
----------------

ויקישיתוף מדיה וקבצים בנושא **הבחירות הפרלמנטריות בקנדה 2006** בוויקישיתוף

הערות שוליים
------------

1. ↑  Date for the Swearing-in of the Honourable Stephen Harper as the 22nd Prime Minister and of his Cabinet

| קנדהקנדה מערכות בחירות בקנדה |
| --- |
| 

|  |
| --- |
| 1867 
• 1872 
• 1874 
• 1878
• 1882
• 1887
• 1891
• 1896 
• 1900
• 1904
• 1908
• 1911
• 1917 
• 1921
• 1925
• 1926
• 1930
• 1935
• 1940
• 1945
• 1949
• 1953 
• 1957
• 1958
• 1962
• 1963
• 1965
• 1968
• 1972
• 1974
• 1979
• 1980
• 1984
• 1988
• 1993
• 1997
• 2000
• 2004
• 2006
• 2008
• 2011
• 2015
• 2019
• 2021 |

 |
הכנסייה הקתולית בסנטה ברברה דה סמנה.
 La Chorcha, כנסיית פטרוס הקדוש, הכנסייה האוונגלית
**סמנה** (בספרדית: **Samaná** או **Xamaná**), או בשמה המלא **סנטה ברברה דה סמנה** (בספרדית: **Santa Bárbara de Samaná**), היא עיר בחלק הצפון-מזרחי של הרפובליקה הדומיניקנית והיא בירת מחוז סמנה. היא ממוקמת על החוף הצפוני של מפרץ סמנה. העיר היא יעד תיירות חשוב והיא המרכז הגדול ביותר לסיורי צפייה בלווייתנים (אנ') באזור הקריביים.

גאוגרפיה
--------

סנטה ברברה דה סמנה
סמנה ממוקמת באזור מישורי קטן קרוב לחוף, אם כי כיום רוב תושבי העיר גרים בגבעות התוחמות את המישור.

רוב שטחה הוא אזור בשם סיירה דה סמנה (Sierra de Samaná), רכס הרים קצר ולא גבוה מאוד עם מדרונות תלולים. ההר הגבוה ביותר הוא מונטה מסה (605 מטר).

היסטוריה
--------

Levantado Key in Samaná
העיר יושבת על מעין חצי אי. ב-13 בינואר 1493, כאשר כריסטופר קולומבוס עצר באזור בתחנה האחרונה שלו במסע הראשון אל העולם החדש, הוא נחת באזור שנקרא היום חוף רינקון (Rincón), שם הוא פגש ילידים שכונו סיגואיוס (Ciguayos) ואשר התקיפו את המשלחת שלו כל העת. הילידים גם סירבו לסחור בקשתות ובחצים שלהם עם משלחתו של קולומבוס. קולומבוס לקח בשבי ארבעה ילידים בתקווה להראות אותם בספרד, אבל רק אחד מהם שרד את המסע. במשך רוב התקופה הקולוניאלית, הספרדים לא התיישבו בסמנה והאזור הפך לעיר מקלט עבור פליטים ופיראטים.

בשנת 1756, בניהולו של המושל הספרדי פרנסיסקו רוביו אי פניארנדה (Francisco Rubio y Peñaranda), ייסדו משפחות מהאיים הקנריים כפר בשם סנטה ברברה דה סמנה. הכפר נקרא על שמה של המלכה ברברה מברגאנסה, אשתו של מלך ספרד פרננדו השישי. הם התיישבו גם בצד השני של המפרץ, בסבנה דה לה מאר. כחלק מהסכמי השלום של בזל כל שטחי הקפיטניה חנרל של סנטו דומינגו עברו לצרפתים בשנת 1796, אבל בשנת 1807 כוח קטן של חיל הים המלכותי הבריטי פשט על סמנה ואז השיב אותה אל הספרדים הקריאולים שנלחמו נגד המעוז האחרון הצרפתי שנותר על האי.

בשנת 1824 הזמין ז'אן-פייר בוייר, נשיא האיטי (אשר שלטה אז על כל האי היספניולה), אמריקנים שחורים להגר להאיטי. משפחות אמריקניות שונות התיישבו בסמנה והשתקעו שם. הצאצאים שלהן ידועים כ"סמנאים אמריקאים".

כלכלה
-----

עיקר הפעילות הכלכלית של סמנה מתבססת על תיירות, חקלאות ודיג.

הדחיפה הגדולה ביותר לכלכלה המקומית מתרחשת בחודשים ינואר-מרץ, עם הנדידה השנתית של אלפי לווייתנים גדולי סנפיר צפון אטלנטיים, אשר מגיעים אל מפרץ סמנה כדי ללדת. סמנה היא המרכז התיירותי של המדינה במהלך חודשים אלה.

אקלים
-----

כמות המשקעים השנתית הממוצעת בסמנה היא 2,349.8 מ"מ. הטמפרטורה הממוצעת השנתית היא 26.5 מעלות צלזיוס.

קישורים חיצוניים
----------------

ויקישיתוף מדיה וקבצים בנושא **סמנה** בוויקישיתוף
* **Genealogy of the families of Samaná, history from Samaná**
* סמנה באתר הרפובליקה הדומיניקנית
* סמנה, באתר אנציקלופדיה בריטניקה (באנגלית)

הערות שוליים
------------

1. ↑  Whale and dolphin watching, www.footprinttravelguides.com (ארכיון)
2. ↑  Thompson, Alvin O. *Flight to Freedom: African Runaways and Maroons in the Americas*. University of West Indies Press. p. 181. ISBN 9766401802.
3. ↑  Exquemelin, Alexandre Olivier (1911). *The Buccaneers of America*. Allen, Limited. pp. 19 and 263.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557513105171
* LCCN: n84009293
* VIAF: 145462091
* WorldCat (עם VIAF): 145462091

 |
**לאופולד קרוֹנֶקר** (בגרמנית: **Leopold Kronecker**; ‏7 בדצמבר 1823 – 29 בדצמבר 1891) היה מתמטיקאי יהודי-גרמני.

חייו
----

קרונקר היה תלמידו וידידו הוותיק של ארנסט קומר.

קרונקר הגיש בשנת 1845 את התזה שלו באוניברסיטת ברלין, ובה חידש בתחום שדה המספרים האלגבריים בתורת המספרים.
לאחר הגשת התזה וקבלת תוארו, פרש קרונקר מעולם המתמטיקה למשך שמונה שנים, במהלכן ניהל את רכושו ועסקיו של דודו. בשנת 1853 פרסם מזכר שהרחיב את עבודתו של אווריסט גלואה על פתרון משוואות אלגבריות. בשנת 1883 מונה קרונקר לפרופסור בברלין. עם תלמידיו בברלין נמנה ליאו מוצקין, אשר התמסרותו לפעילות ציונית סיכלה את השלמת לימודיו. 

קרונקר טען כי כל האריתמטיקה והאנליזה צריכות להתבסס על המספרים השלמים, כמשתקף היטב בדבריו: "אלוהים יצר את המספרים הטבעיים, כל היתר הוא מעשה האדם". קרונקר נודע כמתנגד בולט לתורת הקבוצות של גאורג קנטור.

קרונקר גם תרם לפיתוח מושג הרצף, בהראותו בנייה של מספרים אי-רציונליים. בעבודה שפרסם בשנת 1858 על המשוואה הפולינומית ממעלה חמישית, הוא הראה שלמרות שלא ניתן לפתור משוואות כאלה באמצעות ארבע פעולות החשבון והוצאת שורש, אפשר לפתור אותן באמצעות פונקציות אליפטיות מודולריות (תוצאות דומות הוצגו במקביל על ידי שארל הרמיט ופרנצסקו בריושי).

הפונקציה המתמטית "הדלתא של קרונקר" (פונקציה של שני משתנים, בדרך כלל מספרים שלמים, פונקציה השווה ל-1 אם שני משתניה זהים, ולאפס אחרת), קרויה על שמו.

לקריאה נוספת
------------

* אמיל פוירשטיין, **יהודים מפורסמים במדע**, 1956. עמ' 256–261.

קישורים חיצוניים
----------------

ויקישיתוף מדיה וקבצים בנושא **לאופולד קרונקר** בוויקישיתוף

* לאופולד קרונקר, באתר פרויקט הגנאלוגיה במתמטיקה
* לאופולד קרונקר, באתר MacTutor (באנגלית)
* לאופולד קרונקר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264092805171
* BIBSYS: 1048429
* BnF: cb12388213f (data)
* CiNii: DA05123835
* GND: 118567020
* ISNI: 0000 0001 2136 5453
* LCCN: n84804770
* MGP: 17982
* NKC: mub2017947762
* NTA: 070625697
* RERO: 02-A003475854
* SELIBR: 237503
* SNAC: w6154m7z
* SUDOC: 032957440
* VIAF: 64088533
* WorldCat: lccn-n84804770

 |
**ולדימיר בורוביקובסקי** (ברוסית: **Владимир Лукич Боровиковский**; ‏24 ביולי 1757 (יוליאני) – 6 באפריל 1825 (יוליאני)) היה צייר רוסי ממוצא אוקראיני מתקופת עידן האורות, נחשב לגדול ציירי הפורטרטים ברוסיה בתקופתו.

ביוגרפיה
--------

בורוביקובסקי נולד בעיר מירהורוד בקרבת פולטבה במשפחת קוזאק. בצעירותו למד ציור דתי אצל אביו. בשנת 1774 החל את השרות הצבאי, אך לא עזב את הציור. כאשר יקטרינה הגדולה ביקרה בקרמנצ'וג נתנו לה חבריו של הצייר לראות את תמונותיו. היא התרשמה מאוד והזמינה את הצייר לסנקט פטרבורג. בשנת 1788 עבר לסנקט פטרבורג. עם מעברו לבירה שינה את שם משפחתו מ"בורוביק" ל"בורוביקובסקי". בגיל 30 הוא כבר לא היה יכול ללמוד בבית הספר לציור באופן רשמי. בהיותו בבירה, הכיר את גברייל דרז'אבין ודמיטרי לויצקי שהפך למורו הפרטי וחברו. בסוף שנות ה-90 של המאה ה-18 נעשה צייר דיוקנות מוביל בסנקט פטרבורג. בנוסף לציור של תמונות גדולות הוא צייר הרבה מיניאטורות. במהלך פעילותו צייר כ-500 פורטרטים, מהם 400 מוצגות עד היום. מספר רב של תמונותיו נמצא באוסף של המוזיאון הרוסי בסנקט פטרבורג.

הוא לא לימד באופן רשמי, אך אלכסיי ונציאנוב התגורר בביתו וככל הנראה היה גם תלמידו.

בשנותיו האחרונות הוא חזר לציור דתי והשתתף בעיטור של קתדרלת קאזאן בבירה.

נפטר בסנקט פטרבורג ונטמן בבית הקברות המקומי.

עבודות
------

* יקטרינה הגדולה 1794יקטרינה הגדולה 1794
* דמיטרי לויצקי 1796דמיטרי לויצקי 1796
* מריה לופוחינה 1797מריה לופוחינה 1797
* פאבל הראשון 1800פאבל הראשון 1800
* נסיך קורקין 1801נסיך קורקין 1801
* הנסיכה הגדולה מריה 1800הנסיכה הגדולה מריה 1800
* נסיך סרבי 1816נסיך סרבי 1816
* הנסיכה ארחרובה 1820הנסיכה ארחרובה 1820

קישורים חיצוניים
----------------

ויקישיתוף מדיה וקבצים בנושא **ולדימיר בורוביקובסקי** בוויקישיתוף
* תמונות וקורות חיים
* קורות חיים
* ולדימיר בורוביקובסקי, באתר אנציקלופדיה בריטניקה (באנגלית)
* ולדימיר בורוביקובסקי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303112205171
* GND: 119482304
* ISNI: 0000 0001 2100 202X
* LCCN: n80104210
* LNB: 000303636
* NKC: uk20221163135
* NLP: A16976320
* NTA: 240683854
* RERO: 02-A013499368
* RKD: 10820
* SNAC: w64t6zx9
* SUDOC: 091973732
* ULAN: 500014461
* VIAF: 27882674
* WorldCat: lccn-n80104210

 |
**מיכאל (מייקל) דזר** (במקור: מיכאל דזרטוב, באנגלית: **Michael Dezertzov**. נולד ב-1 באפריל 1941) הוא יזם נדל"ן ישראלי-אמריקאי ואספן מכוניות. דזר הוא הבעלים של חברת דזר נכסים, המחזיקה בבעלותה מבני משרדים רבים בשכונת צ'לסי במנהטן, ניו יורק ומספר מלונות ואתרי נופש במיאמי ביץ'. במהלך שנות השמונים פעל בשיתוף פעולה עם דונלד טראמפ. אוסף המכוניות שברשותו מונה למעלה מ-1,000 מכוניות ומוצג בשלושה מוזיאונים שונים.

יזם נדל"ן
---------

מגדלי פורשה דיזיין בסאני איילס ביץ', פלורידה. המגדלים נבנו על ידי חברת דזר נכסים
דזר נולד בשנת 1941 בתל אביב. את שירותו הצבאי עשה בחיל האוויר. בשנת 1962 היגר לארצות הברית. הוא עבד בפרסום ובמקביל למד לימודי ערב. הוא הקים את חברת דזר נכסים והחל להשקיע בנדל"ן בשכונת צ'לסי במנהטן, שכונה ששינתה באותו הזמן את אופייה מאזור ייצור לאזור של עסקים ואומנות. בשנת 2013 החזיקה החברה למעלה מ-120,000 מ"ר של נכסים בשכונה.

בשנות השמונים רכש מספר נכסים על קו החוף של מיאמי. במקביל שיתף פעולה עם דונלד טראמפ בפיתוח מספר מיזמים ביניהם מגדלי טראמפ בפלורידה, אתר הנופש טראמפ גרנד אושן ומלון טראמפ אינטרנשיונל.

אספן מכוניות
------------

אוסף הרכבים של דזר מונה למעלה מ-1,000 רכבים המוצגים במוזיאון הרכב של מיאמי הנמצא בצפון העיר. האוסף מחולק לקטגוריות שונות: קלאסיקות אירופאיות, קלאסיקות אמריקאיות, מכוניות על, מכוניות מסרטים ומכוניות צבאיות. בנוסף, באוסף קיימים מאות כלי רכב נוספים דוגמת אופנועים, קטנועים, אופניים והאוסף הגדול ביותר של וספות המצויים גם הם במוזיאון. עם התרחבות האוסף פתח דזר 2 מוזיאונים נוספים. בשנת 2014 פתח את מוזיאון הרכב של הוליווד בלאס וגאס. במוזיאון מוצגים למעלה מ-100 מכוניות שהשתתפו בסרטי קולנוע ותוכניות טלוויזיה. בשנת 2016 רכש שטח באקסטרים ספורט פארק (Xtreme Sports Park) בפורט לודרדייל במטרה להקים מוזיאון נוסף בו יוצגו כ-200 רכבים.

דזר הוא הבעלים של המבנה בו שוכנת סוכנות מכוניות היוקרה מנהטן מוטורקארס.

חיים פרטיים
-----------

דזר נשוי לנעמי (במקור: קרקס) אותה הכיר עוד בישראל. לזוג שלושה ילדים: 2 בנות ובן, שלושתם מעורבים בעסקי המשפחה.

קישורים חיצוניים
----------------

* דזר נכסים - האתר הרשמי.
* מוזיאון הרכב - האתר הרשמי.

הערות שוליים
------------

1. ↑  האנה אליוט, מבונד ועד באטמן: המכוניות המדהימות של טייקון הנדל"ן, פורבס, 25 במאי 2013
2. ↑  Michael Dezer Just Hated to See the '50s Disappear...So He Brought Them Back, People, 29 August 1988
3. ↑  The quiet players, Therealdeal.com, 1 September 2009
4. ↑  Miami: Where Luxury Real Estate Meets Dirty Money, The nation.com, 2 October 2013
5. ↑  ג'ט אייר הישראלית תספק לדונלד טראמפ מוצרי אמבטיה ומטבחים ב-20 מיליון דולר, גלובס, 17 במרץ 2002
6. ↑  Hollywood Cars Museum by Jay Ohrberg at Hot Rod City, Las Vegas, Showcases Classic Film and TV Vehicles, 19 December 2014
7. ↑  Michael Dezer pays $3.6M for place to store his cars in Fort Lauderdale, Therealdeal.com, 3 May 2016
8. ↑  Gil Dezer lives life in the fast lane, Therealdeal.com, 1 October 2013
**ברוך עזרתי** (15 בינואר 1920 – 24 באפריל 2020) היה ממייסדי מחלקת הנוער של מכבי תל אביב, ויושב ראש המחלקה למעלה מ-50 שנה. על שמו נקראת קבוצת ילדים א' של מכבי תל אביב.

ביוגרפיה
--------

עזרתי, בן יוסף ויפה, נולד בשנת 1920 ביוון, ועלה לארץ ישראל המנדטורית בילדותו, ב-1932. היה בעל חנות בדים ברחוב נחלת בנימין בתל אביב. השתתף בנבחרת החתירה של צופי הים. לאחר ריב עם חברים נוספים בנבחרת החתירה ב-1955, הלך לאצטדיון המכביה וצפה באימון של מכבי תל אביב, ובמהלכו פנו אליו מהמועדון במטרה שיצטרף לנהל את ועד הנוער אשר היה מורכב מ-3 קבוצות ילדים. בהמשך הקים עזרתי את מחלקת הנוער של המועדון וכיהן כיושב ראש המחלקה למעלה מ-50 שנה.

בפברואר 2020 הוענק לעזרתי מגן הוקרה מטעם מכבי תל אביב לכבוד יום הולדתו ה-100. הוא נפטר מאוחר יותר באותה השנה. לאחר פטירתו החליטה קבוצת מכבי תל אביב לקרוא על שמו את קבוצת ילדים א' במחלקת הנוער.

היה אב לבן ובת, סב לנכדים ונינים.

קישורים חיצוניים
----------------

* ברוך עזרתי האגדי של מכבי תל אביב, באתר הקשר הרב דורי, ‏18 במאי 2015

הערות שוליים
------------

1. ↑  אבינעם פורת, "איך מרגישים בגיל 100? מכבי ת"א נותנת לי שמחת חיים", באתר ynet, 7 בפברואר 2020
2. ↑  מכבי ת"א נפרדת מברוך עזרתי, באתר מכבי תל אביב, ‏24 באפריל 2020
3. ↑  לזכרם: ילדים א׳ ו-ב׳ יקראו ע"ש של ברוך עזרתי ועופר דקל ז"ל, באתר מכבי תל אביב, ‏26 באוגוסט, 2020
**ולדימיר אלכסנדרוביץ' גומלסקי** (ברוסית: **Владимир Александрович Гомельский**; נולד ב-20 באוקטובר 1953, לנינגרד) הוא כדורסלן עבר, פרשן, עיתונאי וסופר רוסי.

קריירת כדורסל
-------------

גומלסקי בילה את כל הקריירה שלו בכדורסל במדי צסק"א. בשנת 1975, הוא זכה בתואר אמן ספורט מהמעמד הבינלאומי של ברית המועצות. עם צסק"א, זכה ארבע פעמים בליגת העל של ברית המועצות, וגם זכה בגביע ברית המועצות.

לאחר שסיים את קריירת המשחק, עבד כמאמן כדורסל ונבחר כמאמן כבוד של רוסיה הסובייטית בשנת 1986.

חיים אישיים
-----------

גומלסקי הוא בנו של מאמן הכדורסל הבולט אלכסנדר גומלסקי ואחיינו של יבגני גומלסקי. מאז 1989 הוא משמש כפרשן ספורט.

קישורים חיצוניים
----------------

* ולדימיר גומלסקי, ברשת החברתית פייסבוק

* ביוגרפיה (ברוסית)

הערות שוליים
------------

1. ↑  Папа. Великий тренер. Ozon.ru. Retrieved on 31 October 2016.

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0004 2026 9859
* LNB: 000192765
* VIAF: 305381578
* WorldCat: viaf-305381578

 |
**הבחירות הפרלמנטריות** התשיעיות במספרן בקנדה מאז איחוד קנדה התקיימו ב-7 בנובמבר 1900 והיו בחירות לבית הנבחרים הקנדי, הבית התחתון בפרלמנט של קנדה. במהלך הבחירות היו שלוש מפלגות מרכזיות: המפלגה הליברלית בראשות ראש הממשלה המכהן, וילפריד לורייה, המפלגה השמרנית (ידועה כיום בכינוי המפלגה השמרנית הישנה, אשר הוקמה בידי ג'ון אלכסנדר מקדונלד) בראשות ראש הממשלה לשעבר; צ'ארלס טאפר והמפלגה הליברלית-שמרנית שהייתה מקורבת למפלגה השמרנית והריצה גם כן את צ'ארלס טאפר לראשות הממשלה. בנוסף על מועמדים אלו היו מספר מועמדים עצמאיים, מתוכם מועמד עצמאי נייטרלי, מועמד עצמאי שמרני, מועמד עצמאי ליברלי ומועמד עצמאי מטעם תנועת העבודה.

הבחירות עמדו בין לבין בסימן המעורבות הקנדית במלחמת הבורים השנייה, כאשר טאפר האשים את ממשלת לורייה בכך שלא העבירה די חיילים לתמיכה במאמץ הכולל של האימפריה הבריטית נגד האפריקאנרים (בורים). בסופן של הבחירות הפדרליות, הליברלים נותרו בשלטון, עם 128 מושבים בבית הנבחרים לעומת 79 של השמרנים. לורייה נותר ראש הממשלה. במהלך הבחירות השיגו השמרנים רוב באונטריו ומניטובה בלבד. בסך הכל עלה מספר המושבים הליברלים ב-11 וירד מספר המושבים השמרנים ב-7. במהלך הבחירות הצביעו 77.4% מכלל בעלי זכות ההצבעה, עלייה של 14.5 אחוזי הצבעה מהבחירות הקודמות. לאחר ההפסד יצא צ'ארלס טאפר לגמלאות והוחלף בהנהגת המפלגה השמרנית בידי רוברט בורדן.

המפלגה הליברלית-שמרנית זכתה בעשרה מושבים בבית הנבחרים ולצד המפלגה השמרנית המשיכה לשבת באופוזיציה לאחר הבחירות. מועמדים עצמאיים ניצחו בשישה מושבים בלבד מתוך 213 המושבים בבית הנבחרים.

תוצאות לפי מפלגה
----------------

| המפלגה | מנהיג המפלגה | מספר קולות | מספר מושבים |
| --- | --- | --- | --- |
| **המפלגה הליברלית של קנדה** | **וילפריד לורייה** | **477,758 (50.25%)** | **128** |
| המפלגה השמרנית של קנדה | צ'ארלס טאפר | 410,953 (43.22%) | 69 |
| המפלגה השמרנית-ליברלית | 27,377 (2.88%) | 10 |

קישורים חיצוניים
----------------

* בחירות וראשי ממשלה, האנציקלופדיה הקנדית
* תוצאות בחירות בקנדה, 1867 - הווה

| קנדהקנדה מערכות בחירות בקנדה |
| --- |
| 

|  |
| --- |
| 1867 
• 1872 
• 1874 
• 1878
• 1882
• 1887
• 1891
• 1896 
• 1900
• 1904
• 1908
• 1911
• 1917 
• 1921
• 1925
• 1926
• 1930
• 1935
• 1940
• 1945
• 1949
• 1953 
• 1957
• 1958
• 1962
• 1963
• 1965
• 1968
• 1972
• 1974
• 1979
• 1980
• 1984
• 1988
• 1993
• 1997
• 2000
• 2004
• 2006
• 2008
• 2011
• 2015
• 2019
• 2021 |

 |
**רפה נוי** היא שפה אוסטרונזית המדוברת באי הפסחא.

רפה נוי היא שפה משנית באי הפסחא, ורבים מדובריה המבוגרים והצעירים הם גם דוברי ספרדית. יש הטוענים כי רק 800 אנשים בלבד הם דוברים שוטפים של השפה[דרוש מקור].

בשפת הרפה נוי ישנם כעשרה עיצורים וחמש תנועות. כל התנועות יכולות להיות קצרות או ארוכות, ורוב העיצורים ניתנים לשמיעה. שפת רפה נוי משתמשת בכתב הלטיני, והיא שפת VSO‏ (verb–subject–object), כלומר סדר המשפט מורכב מהפועל בתחילת המשפט, לאחר מכן הנושא, ולבסוף שם העצם. ספירה של מספרים בשפה כוללת ספרות מ-1 עד 10, וכל מספר גבוה יותר נאמר בשפה הטהיטית.

שפת רפה נוי היא מבודדת באופן יחסי, והיא קרובת משפחה של השפה המאורית שמדוברת בניו זילנד.

היסטוריה
--------

כתב הרונגורונגו
מעט מאוד ידוע על השפה לפני המגע עם אירופאים - קיים תיעוד של מילים מהשפה בביקור של הספרדים באי ב-1770, רובן מקבילות למילים בשפה הפולינזית מטהיטי, אך חלקן אינו מוכר. רב החובל ג'יימס קוק ביקר באי ארבע שנים אחר-כך. בין אנשי הצוות היה מתורגמן מטהיטי, שאומנם זיהה כמה מילים מפולינזית (17 נכתבו), אבל לא היה מסוגל לשוחח עם ילידי האי. הבריטים גם תיעדו בצורה נכונה את המספרים. בשנות ה-60 של המאה ה-19 החלו פשיטות של סוחרי עבדים מפרו על איים באוקיינוס השקט שהגיעו עד למיקרונזיה, וכיוון שאי הפסחא היה יעד קרוב מאוד הוא במהרה הפך למטרה עיקרית. בדצמבר 1862 כשמונה ספינות וצוותיהם חטפו באלימות כ-1,000 מקומיים לעבודה בחקלאות במכרות הגואנו. רבים מתו ממחלות. לאחר מחאה של הבישוף של טהיטי ולחץ של הקונסול הצרפתי בפרו דחסו הפרואנים את החטופים שנשארו בחיים לספינה קטנה שנשלחה להחזירם לאי הפסחא. מחלת אבעבועות שחורות פרצה בדרך ורק כ-15 בני אדם בלבד הגיעו בחיים לאי. המחלה התפרצה באי ואוכלוסיית המקום כמעט נמחקה. בשנת 1886 ערך האמריקני ויליאם תומסון, באי מחקרים במשך כ-12 ימים, ובין הנתונים שאסף היה לוח השנה של ילידי האי. סבסטיין אנגלרט, כומר צ'יליאני ממוצא גרמני, שחי באי משנת 1935 ועד 1969, הוציא לאור מילון רפה נוי - ספרדי בשנת 1948 בניסיון לשמר את מה שנשאר מהשפה הישנה. כיום מאמינים שכתב הרונגו-רונגו מייצג את שפת הרפה נוי העתיקה. האי מוגדר טריטוריה במעמד מיוחד של צ'ילה. רוב התושבים כיום הם מהגרים מצ'ילה הדוברים ספרדית בלבד. השפעת השפה הספרדית היא משמעותית בצורת דיבור הרפה נוי המודרנית של היום. פחות ופחות ילדים לומדים את השפה בגיל צעיר כיוון שהם מאמינים שלספרדית ישנה חשיבות גבוהה יותר, ועם הזמן מילים מסוימות התמזגו בין שתי השפות.

קישורים חיצוניים
----------------

* מידע על השפה
* מילון רפה נוי ישן
* אוצר מילים בשפה
* מילים מרפה נוי
* מיקי מקיארה על רפה נוי באתרו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007563122905171
* LCCN: sh85111401
* NKC: ph436035

 |
האזור הפעיל של אחת הקספאזות (Interleukin 1β)
**קספאז**ות (Caspases, or cysteine-aspartic proteases or cysteine-dependent aspartate-directed proteases) הם משפחה של ציסטאין פרוטאזות, להם תפקיד מרכזי באפופטוזה, נקרוזה ודלקות.

קספאזות חשובות למוות תאי מתוכנת של אפופטוזה, והן אלה שמוציאות את התהליך לפועל. יש להן גם חשיבות לצורך התפתחות עוברית תקינה, ולחלקן תפקיד בהתפחות תקינה של מערכת החיסון, וספציפית בהתבגרות של לימפוציטים. בעיות בסוגי מוות תאי מתוכנת שונים יכולים להוביל לסרטן, למחלות אוטואימוניות ומהצד השני לתהליכי הזדקנות ולמוות תאי עודף שקשור לתהליכי ההזדקנות (למשל במחלות נוירודגנרטיביות).

סוגים של קספאזות
----------------

בהקשר של אפופטוזה, קיימים שני סוגים של קספאזות, קספאזות ראשוניות (initiator (apical) caspases) וקספאזות מוציאות לפועל (effector (executioner) caspases). הראשוניות כוללות את קספאז 2, קספאז 8, קספאז 9 וקספאז 10, והן חותכות קספאזות מוציאות לפועל הנמצאות כזימוגנים בתא. זימוגן הוא חלבון שלצורך הפיכתו למצב הפעיל צריך להיחתך, ובמקרה הזה הדבר נעשה באמצעות הקספאזות הראשוניות. הקספאזות המוציאות לפועל כוללות את קספאז 3, קספאז 6 וקספאז 7 ולאחר הפעלתן חותכות סובסטרטים נוספים שמפעילים את המוות התאי. הפעילות הראשונית מבוקרת באמצעות מעכבים של קספאזות.

קספאז 4 וקספאז 5 מבוטאים ביתר (overexpressed) בחלק מהמקרים של ויטיליגו וקשורים למחלות אוטואימוניות נוספות. שתיהן אינן מסווגות כראשוניות או מוציאות לפועל משום שהם אנזימים של מערכת החיסון. גם קספאז 1 אינו מסווג והוא קשור להתבגרות של תאי T.

גילוי הקספאזות
--------------

הראשון למצוא את חשיבותן של הקספאזות לתהליכי אפופטוזה היה רוברט הורביץ. הוא מצא גם ש-ced-3 הוא גן שהכרחי למוות התאי שיש במהלך ההתפתחות של *C. elegans*. ב-1993 מצא הורוביץ, יחד עם עמיתו ג'ונינג יאן, שהגן ced-3 מקודד לציסטאין פרוטאז בעל תכונות שדומות לחלבון interleukin-1-beta converting enzyme ‏(ICE, שנמצא לימים כאותו חלבון כמו קספאז 1), שהיה הקספאז היחיד שהיה ידוע באותה עת. לימים הורוביץ זכה על מחקריו אלה בפרס נובל לרפואה או לפיזיולוגיה.

הרבה מהקספאזות נמצאו במקביל על ידי מעבדות שונות, שנתנו לאותו חלבון כמה שמות. caspase 3 מכונה גם CPP32, apopain ו-Yama. לפיכך, מספרו אותם לפי הסדר בו מצאו אותם. 
קספאז 1 היה הקספאז הראשון שנמצא ביונקים, בשל דמיונו הרב ל-CED3 מ-*C. elegans*, אולם בהמשך מצאו שיש לו תפקידים שקשורים לדלקות ולא למוות תאי. 

מחקרים מאוחרים יותר הראו חשיבות לפעילות של קספאזות בתהליכים שאינם כוללים מוות תאי. כך למשל הם חשובים להתבגרות של תאי דם אדומים, של טסיות דם  ושל עדשת העין והפיכתה לשקופה .

ראו גם
------

* אפופטוזה
* מוות תאי מתוכנת
* Bcl-2
**לאופולד שמוצלר** (בגרמנית: **Leopold Schmutzler**;‏ 29 במרץ 1864 – 20 ביוני 1940) היה צייר גרמני, יליד בוהמיה. הוא התמחה בפורטרטים, דמויות נשיות וסצינות ז'אנריות בסגנון רוקוקו. בשנותיו המאוחרות יותר הוא נקשר למפלגה הנאצית.

ביוגרפיה
--------

הוא נולד בסטריבו. הוא היה בנו של בעל פונדק, שגם העביר לו שיעורי רישום ראשונים. במקור, הוא תכנן ללמוד בבית הספר למוזיקה בפולה, אך נדחה בגלל ראייה ירודה. בין השנים 1880–1882 למד באקדמיה לאמנויות יפות בווינה אצל כריסטיאן גריפנקרל (האדם שדחה אחר כך את בקשתו של היטלר לאקדמיה). לאחר מכן עבר לאקדמיה לאמנות יפה במינכן.

הוא התיישב שם לאחר סיום לימודיו בשנת 1885. הוא בילה גם תקופות לימוד קצרות ברומא ובפריז.

בתחילת המאה הוא הפך לאחד מציירי הדיוקן העמוסים במינכן. הוא קיבל עבודות חשובות ממשפחת המלוכה הבווארית, אך גם הציג תמונות של רקדנים וושחקנים פופולריים אחרים. אחת הדיוקנאות הידועים ביותר שלו היה של השחקנית לילי מרברג (1876–1962) בתפקיד סלומה.

הסגנון שלו היה בדרך כלל ריאליסטי עם אלמנטים של אר דקו. הוא תמיד הקדיש תשומת לב רבה לבגדי הנושא שלו. בו זמנית צייר הרבה דמויות בעירום. בשנות השלושים הוא הפך לתומך בנאצים ויצר סדרה של יצירות שמשקפות את האידאולוגיה של "דם ואדמה".

בשנת 1940, זמן לא רב לפני מותו, הציור "נערות לאחר העבודה" זכה בפרס מרכזי ב"תערוכת האמנות הגרמנית הגדולה ונרכשה על ידי היטלר תמורת 7,000 רייכס מרקים.

הקשר שלו עם המשטר הנאצי השמיד את הקריירה שלו מחוץ לגרמניה, ואת המוניטין שלאחר מותו, אם כי עדיין ניתן לראות את יצירותיו בכמה מוזיאונים, כולל במוזיאון פריי לאמנות בסיאטל שמייסדו, צ'ארלס פריי (1858–1940), היה מעריץ גדול של עבודתו לפני שהתחבר לנאצים.

גלריה
-----

* נערה ונבלנערה ונבל
* חוזרות מהעבודהחוזרות מהעבודה
* לילי מרברג כסלומהלילי מרברג כסלומה
* עירוםעירום
* רקדנית פלמנקורקדנית פלמנקו
* אקסטזהאקסטזה

קישורים חיצוניים
----------------

ויקישיתוף מדיה וקבצים בנושא **לאופולד שמוצלר** בוויקישיתוף

הערות שוליים
------------

1. ↑  Österreichisches Biographisches Lexikon und biographische Dokumentation, Schmutzler, Leopold, מסת"ב 978-3-7001-3213-4, ‏2003 (בגרמנית)
2. ↑  Web Site Name, www.symbolismus.com
3. ↑  Leopold Schmutzler, Halbakt | GermanArt, ‏2020-04-13 (ב־American English)

|  |  |
| --- | --- |
| בקרת זהויות עריכת הנתון בוויקינתונים | 
* GND: 116816961
* ISNI: 0000 0000 7858 828X
* RKD: 70764
* ULAN: 500012521
* VIAF: 95757491
* WorldCat: viaf-95757491

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לאופולד שמוצלר"**.
**פרויקט CEDAR** (ידוע גם **כמבצע ארז,** כפי שנקרא בקיצור באנגלית לפי ראשי התיבות שלו **"Civilian Emergency Defence Aid to Russia"** ) היה פרויקט של מלחמת העולם השנייה לאספקת מטוסים קצרי טווח מארצות הברית לברית המועצות דרך עבאדן, איראן במפרץ הפרסי.

הפרויקט החל לפני כניסת ארצות הברית למלחמה, ובמארס 1942 הוקם בסיס באי עבאדן. מכליות נפט, שחזרו ריקות מהובלת נפט לארצות הברית, ייקחו חלקי Bell P-39, Curtiss P-40 ודאגלס A-20 לאבאדן, שם הורכבו למטוסים והוטסו לברית המועצות. יחידת האפסנאות האווירית ה-82 הייתה חלק מפרויקט *CEDAR*.

מבצע סודי נוסף לתיקון מטוסי RAF, פרויקט 19, הוקם באריתריאה   .

ראו גם
------

* השאל-החכר
* המסדרון האירני

הערות שוליים
------------

 

1. 1 2  Carol Adele Kelly, ed. (2007). *Voices of My Comrades: America's Reserve Officers Remember World War II*. New York City: Fordham University Press. p. 212. ISBN 978-0-8232-2823-2.
2. ↑  "Project 19 - US repair base for British aircraft in Eritrea ", American Military History site
3. ↑  "Boeing & Douglas: A History of Customer Service", Boeing.com
4. ↑  "Episode in Eritrea", Evening Post, 25 July 1945
**הבחירות הכלליות ביפן 1990** נערכו ב-8 בפברואר 1990 עבור בית הנבחרים של הדיאט של יפן, לאחר שראש הממשלה טושיקי קאיפו פיזר את הבית התחתון ב-24 בינואר.

רקע ותוצאות
-----------

החל מאמצע 1988 החלה המפלגה הליברלית-דמוקרטית לאבד מיוקרתה בעקבות מריבות פנימיות, שערוריות בהם היו מעורבים בכירי המפלגה והחלת מס קנייה. סקרים שנערכו בחודש שלפני הבחירות הראו שאחוזי התמיכה בראש הממשלה טושיקי קאיפו עמדו על כ-40%, ונראה היה שהמפלגה הסוציאל-דמוקרטית, שהפכה למפלגת האופוזיציה בבית היועצים, עשויה לסכן את מעמדה של המפלגה הליברלית-דמוקרטית.

בבחירות התמודדו 953 מועמדים על 512 מושבים בבית הנבחרים. בסופו של דבר שמרה המפלגה הליברלית-דמוקרטית על הרוב בבית הנבחרים. המפלגה הסוציאל-דמוקרטית אכן השיגה 136 מושבים בבית, אך הישגיה באו על חשבון מפלגות קטנות יותר, ולא על אלה של המפלגה הליברלית-דמוקרטית.

תוצאות
------

| מפלגה | קולות |  % | מושבים | +/-
(לעומת בחירות קודמות) |
| --- | --- | --- | --- | --- |
| המפלגה הליברלית-דמוקרטית | 30,315,417 | 46.14% | 275 | 25Decrease |
| המפלגה הסוציאל-דמוקרטית | 16,025,473 | 24.35% | 136 | 51Increase |
| מפלגת קומייטו | 5,242,675 | 7.98% | 45 | 9Decrease |
| המפלגה הקומוניסטית של יפן | 5,226,987 | 7.96% | 16 | 10Decrease |
| המפלגה הדמוקרטית-סוציאליסטית | 3,178,949 | 4.84% | 14 | 12Decrease |
| המפלגה הסוציאליסטית-דמוקרטית המאוחדת | 566,957 | 0.86% | 4 | 0 |
| המפלגה הפרוגרסיבית | 281,793 | 0.43% | 1 | 1Increase |
| עצמאיים | 4,807,524 | 7.32% | 21 | 12Increase |
| מפלגות אחרות | 58,536 | 0.09% | 0 | 6Decrease |
| סך-הכול | 66,215,906 | 100 | 512 |  |

קישורים חיצוניים
----------------

ויקישיתוף מדיה וקבצים בנושא **הבחירות הפרלמנטריות ביפן 1990** בוויקישיתוף
* סקירת הבחירות ביפן 1990, אתר האיחוד הבין-פרלמנטרי.

הערות שוליים
------------

1. ↑  סקירת הבחירות 1990.